Frans Hals
Fransas Halsas (ol. Frans Hals, gimė 1582 arba 1583 m. Antverpene – 1666 m. rugpjūčio 29 d. Harleme) buvo XVII a. olandų dailės „aukso amžiaus“ tapytojas, portretistas. Jis laikomas vienu iš žymiausių portretistų pasaulyje. Halsas sugebėjo užfiksuoti įvairias žmonių mimikas ir išraiškas, daugiausiai tapė pasiturinčio to meto Olandijos viduriniojo sluoksnio gyventojus. Yra nutapęs žanrinių scenų paveikslų.